Tomi Pöllänen

Tomi Ensio Pöllänen (s. 26. toukokuuta 1978 Joensuu) on suomalainen uransa lopettanut jääkiekkolija.

Ura
Pöllänen on Jokipoikien kasvatti. Hän pelasi ensimmäiset miesten pelinsä jääkiekon I-divisioonassa kaudella 1996–1997. Välillä joukkueensa kapteeninakin toiminut Pöllänen edusti Jokipoikia vuoteen 2001 asti ja siirtyi kaudeksi 2001–2002 Kouvolan KooKoohon. Hän teki siellä läpimurtonsa tehdessään 44 ottelussa tehot 28+23=51. Pöllänen voitti 28 osumallaan Mestiksen maalipörssin ja valittiin tähdistökentälliseen. Pistepörssissä hän sijoittui kolmanneksi yhdessä Hermeksen Jani Uskin kanssa. Pöllänen voitti myös Mestiksen hopeaa.

Pöllänen siirtyi kaudeksi 2002–2003 jääkiekon SM-liigan Porin Ässiin. Hän pelasi kauden 2004–2005 GET-liigan Frisk Tigersissa. Pöllänen palasi SM-liigaan kaudeksi 2005–2006 ja siirtyi sarjaan nousseeseen KalPaan. Hän oli aluksi seurassa kahden viikon koeajalla, jonka jälkeen sai 1+1-vuotisen sopimuksen. Pöllänen aloitti kauden 2006–2007 ottelukohtaisella sopimuksella Jokipojissa, mutta siirtyi seitsemän ottelun jälkeen kuukauden koeajalle Sveitsin Nationalliga B:n HC Sierreen. Hänen piti alun perin tuurata loukkaantunutta Eric Fortieriä, mutta jäi lopulta ilman sopimusta. Pöllänen palasi loppukaudeksi Jokipoikiin marraskuussa 2006.

Pöllänen siirtyi kaudeksi 2007–2008 GET-liigan Lillehammer IHK:hon. Hän pelasi joukkueessa kolme kautta. Ensimmäisellä kaudellaan Pöllänen oli GET-liigan pistepörssin kuudes, toisella kolmas ja kaudella 2009–2010 hän voitti runkosarjan pistepörssin tehoin 28+41=69. Pöllänen valittiin liigan tähdistökentälliseen ja palkittiin kauden parhaana pelaajana.

Kaudeksi 2010–2011 Pöllänen palasi Frisk Tigersiin. Hän oli tehoilla 19+32=51 joukkueen paras pistemies ja sijoittui GET-liigan pistepörssissä yhdeksänneksi. Kevään 2011 pudotuspeleissä Pöllänen oli tehoilla 1+5=6 Tigersin paras syöttäjä ja hän jakoi joukkueen sisäisen pistepörssin voiton maanmiehensä Markku Vuorisalon kanssa.

Kaudeksi 2011–2012 Pöllänen siirtyi Ruotsin I-divisioonan Karlskrona HK:hon. Karlskrona HK nousi kauden päätteeksi Allsvenskaniin. Kaudeksi 2012–2013 Pöllänen nimettiin joukkueen kapteeniksi.

Tilastot
 1996–1997  Jokipojat  I-div  4  1  1  2  0  6  1  0  1  6 1997–1998  Jokipojat  I-div  34  3  6  9  16  –  –  –  –  –  1998–1999  Jokipojat  I-div  24  3  9  12  10  –  –  –  –  –  1999–2000  Jokipojat  I-div  48  16  12  28  24  5  4  1  5  2  2000–2001  Jokipojat  Mestis  37  14  12  26  48  –  –  –  –  – 2001–2002  KooKoo  Mestis  44  28  23  51  50  13  9  7  16  2  2002–2003  Ässät  SM-liiga  53  11  3  14  12  –  –  –  –  – 2003–2004  Ässät  SM-liiga  54  4  3  7  16  –  –  –  –  – 2004–2005  Frisk Tigers  NEL  40  19  32  51  22  4  0  3  3  6 2005–2006  KalPa  SM-liiga  53  5  12  17  28  –  –  –  –  – 2006–2007  HC Sierre  NLB  8  4  11  15  2  –  –  –  –  –   Jokipojat  Mestis  28  13  22  35  32  3  2  1  3  2 2007–2008  Lillehammer IHK  NEL  37  21  29  50  38  7  4  6  10  12 2008–2009  Lillehammer IHK  NEL  42  28  29  57  85  –  –  –  –  – 2009–2010  Lillehammer IHK  NEL  48  28  41  69  70  6  2  2  4  2  2010–2011  Frisk Tigers  NEL  40  19  32  51  48  5  1  5  6  10 2011–2012  Karlskrona HK  SWE I-div  41  17  25  42  26  –  –  –  –  – 3 kautta  yhteensä  SM-liiga  160  20  18  38  56  –  –  –  –  – 5 kautta  yhteensä  GET-liiga  207  115  163  278  263  22  7  16  23  30

Lähteet

Aiheesta muualla

Luokka:Suomalaiset jääkiekkoilijat
Luokka:Vuonna 1978 syntyneet
Luokka:Elävät henkilöt